RESOLUCIÓN do 15 de xuño de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da ampliación do artigo 14º do convenio colectivo da empresa Eulen, S.A. (servizo de mantemento do Hospital do Meixoeiro).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 16/07/2004

Vista a acta de ampliación do artigo 14º do convenio colectivo da empresa Eulen, S.A. (servizo mantemento do Hospital do Meixoeiro), con nº de código 3602191, que tivo entrada no rexistro único do edificio administrativo da Xunta de Galicia en Vigo o día 7-6-2004, subscrito en representación da parte económica por unha representación da empresa, e da parte social, polo comité de empresa, en data 3-6-2004. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 15 de xuño de 2004.
Joaquín Macías Sánchez
Delegado provincial de Pontevedra
Acta
Acordo de engadir ao convenio colectivo do servizo de mantemento do Hospital do Meixoeiro para anos 2003, 2004, 2005 e 2006.
Sobre xubilación parcial.
Asistentes:
En representación da empresa:
José Félix Valderrey de la Huerga.
José Luis Navia Vega.
Rubén Giudici Nieto.
En representación dos traballadores do comité de empresa da provincia de Pontevedra:
José Sánchez Bastos.
Ángeles Lobato Pintos.
Rubén Framiñan Díaz.
Jorge Álvarez González.
José Antonio Prol Lijó.
Óscar Ferreiro Vázquez.
Mª José Freire Varela.
Isabel Márquez Rodríguez.
Dolores Troncoso Padín.
Ramón Vilas Acuña.
Carmen Segurana Bedrina. Ases.
En Vigo, xoves 3 de xuño de 2004, nos locais da empresa Eulen, S.A., nesta cidade, reúnense todos os sinalados, na condición que se indica coa finalidade de engadir no artigo 14º a xubilación parcial, texto adxunto como convenio colectivo para os anos 2003, 2004, 2005 e 2006.
Ambas as partes, de común acordo, coñecida a negociación realizada entre a representación da empresa e a representación dos traballadores do propio centro de traballo Hospital do Meixoeiro.
Acordan: aprobar o texto adxunto como engadido ao artigo 14º para o persoal do servicio de mantemento do Hospital do Meixoeiro para os anos 2003, 2004, 2005 e 2006. Ambos inclusive, asinado co dito motivo o referido texto.
Solicitar o rexistro do dito texto no SMAC e a súa publicación no BOP para o cal facultan a calquera dos asinantes.
E non habendo máis asuntos que tratar, asinan esta acta, en proba de conformidade, a totalidade dos asistentes, no lugar e data arriba indicados.
Xubilación parcial
1. Ao abeiro do artigo 166.2º da Lei de Seguridade Social e do artigo 12.6º do Estatuto dos traballadores, recoñécese aos traballadores e traballadoras o dereito subxectivo de solicitaren da empresa a xubilación parcial e a redución da xornada no límite máximo legalmente previsto do 85% cando se xunten os requisitos legalmente establecidos e, en especial, o da idade, que non poderá ser inferior aos 60 anos.
2. A solicitude deberase remitir á empresa cunha antelación mínima de tres meses á data prevista de xubilación parcial. A empresa estudará a solicitude de boa fe, coa vista posta nun acordo coa parte solicitante e, en todo caso, responderá nun prazo máximo de trinta días. Nos casos de discrepancia entre as partes, remitirase a cuestión á comisión paritaria, que resolverá no ámbito das súas funcións e no prazo máximo de trinta días.
3. Dada a particularidade da actividade da empresa e as súas prestacións de servizos a entidades públicas o que implica que poida haber cambios de titularidade na adxudicación do servizo que se contrata, e tendo en conta que opera a subrogación empresarial, a empresa entrante ten a obriga de man
ter as condicións persoais e laborais que no seu día se pactasen coa empresa saínte, tales como: xornada a reducir, distribución da xornada ou pagamento de salario.
Así mesmo, a empresa saínte comprométese a facilitar toda a documentación referente a estes traballadores, especificando caso por caso as condicións de cada traballador.
4. O 15% da xornada que corresponde de traballo efectivo acumularase nos meses inmediatamente seguintes á xubilación parcial e a xornada completa, aínda cando a empresa poida optar por retribuír sen exixir a cambio a prestación efectiva dos servizos e sen prexuízo da aplicación da seguinte escala de bonificacións:
1. Con trinta anos ou máis de antigüidade do servizo, recoñécese unha dispensa absoluta no traballo.
2. Con vinte anos de antigüidade do servizo e ata trinta, recoñécese unha dispensa do 75% do traballo.
3. Con dez anos de antigüidade do servizo e ata vinte, recoñécese unha dispensa do 50% do traballo.
4. Todo isto sen prexuízo do acordo ao que poidan chegar o traballador e a empresa.
5. Ata que o traballador xubilado parcialmente chegue á idade ordinaria de xubilación, a empresa deberá manter un contrato de substitución nos termos previstos no artigo 12.6º do E.T.